༄༅།།ལྟ་སྒོམ་སྤྱོད་གསུམ་གྱི་གསོལ་འདེབས།༄༅།།ལྟ་སྒོམ་སྤྱོད་གསུམ་གྱི་གསོལ་འདེབས།༄༅།།ན་མོ་གུ་རུ།།ཆོས་ཉིད་རིག་པ་རང་བྱུང་འདུས་མ་བྱས།།ཡེ་གནས་གཞིར་རྫོགས་འཕོ་འགྱུར་སྤྲོས་ཀུན་བྲལ།།གདོད་མའི་སྟོང་ཆེན་ཀ་ནས་དག་པ་ཡི།།ལྟ་བ་རང་ངོ་འཕྲོད་པར་བྱིན་གྱིས་རློབས།།མ་བཅོས་ཀློང་དེར་མ་ཡེངས་ངང་བསྒོམ་གྱི།།མི་སྤྲོ་མི་བསྡུ་བསམ་བརྗོད་བྲལ་བར་བཞག།སྐུ་གསུམ་ལྷུན་གྲུབ་རིག་པའི་གཤིས་ལུགས་དེར།།ཐག་ཆོད་བློ་བདེ་འབྱུང་བར་བྱིན་གྱིས་རློབས།།འཁོར་འདས་ཆོས་ཀུན་རྟོག་པ་གང་ཤར་ཡང་།།མ་འཆིང་རང་གྲོལ་གཉེན་པོས་རྩོལ་མེད་པར།།སྤང་བླང་ལས་འདས་ཡེ་གྲོལ་ཆེན་པོའི་ངང་།།ཤར་གྲོལ་རིས་མེད་འབྱུང་བར་བྱིན་གྱིས་རློབས།།དེ་ལྟར་མཆོག་གསང་རྫོགས་པ་ཆེན་པོ་ཡི།།ལྟ་སྒོམ་སྤྱོད་འབྲས་བླ་མའི་དྲིན་གྱིས་རྟོགས།